《开元寺凌虚阁对雪寄解唐卿》
宋代·陈洎

璚滴琳华一夜凝，凌虚雕槛晓来凭。
眼观银色三千界，身到瑶台十二层。
玉洒砌尘供庾斛，粉融檐水妒房陵。
化人宫好分明在，恨不同君把袂登。

作者简介：（?—1049）宋徐州彭城人，字亚之。历知怀州，审刑院。仁宗宝元间，自屯田员外郎为御史中丞，出为京西、淮南、京东转运使。庆历六年，入为度支副使，寻转盐铁副使。工诗，风格秀古。有诗集。